Source: https://www.snppc.ro/statutul-politistului-a-fost-modificat-in-ceea-ce-priveste-evaluarea-activit-ii-i-conduitei-acestuia-bd149
Timestamp: 2019-11-21 05:07:39+00:00
Document Index: 19051358

Matched Legal Cases: ['articolul 9', 'articolul 9', 'articolul 10', 'articolul 10', 'articolul 21', 'articolul 21', 'articolul 23']

Statutul politistului a fost modificat in ceea ce priveste evaluarea activităţii şi conduitei acestuia | SNPPC
Statutul politistului a fost modificat in ceea ce priveste evaluarea activităţii şi conduitei acestuia
La insistențele SNPPC, astăzi, plenul Camerei Deputaților, for decizional, a votat cu unanimitate modificările propuse a fi aduse Legii nr. 360/2002, cu privire la procedura de evaluare a activităţii şi conduitei poliţistului.
Reamintim că în data de 13 octombrie 2015, Curtea Constituțională, a constatat că dispoziţiile art. 26 alin. (3) din Legea nr. 360/2002, „Metodologia privind evaluarea poliţistului se stabileşte prin ordin al ministrului administraţiei şi internelor”, sunt neconstituţionale.
SNPPC speră ca, astfel, până la 15 iulie să poată fi avansați polițiștii care îndeplinesc condițiile legale.
Tot in sedinta de astazi, a fost aprobata ORDONANŢA DE URGENŢĂ nr. 3 din 24 februarie 2016 pentru modificarea şi completarea Legii nr. 360/2002 privind Statutul poliţistului.
ORDONANŢĂ DE URGENŢĂ nr. 3 din 24 februarie 2016 pentru modificarea şi completarea Legii nr. 360/2002 privind Statutul poliţistului
ţinând seama că în perioada imediat următoare este necesară intensificarea măsurilor de ordine publică pentru asigurarea în bune condiţii a celor două procese electorale generale,
1.La articolul 9, după alineatul (2) se introduc două noi alineate, alineatele (21) şi (22), cu următorul cuprins:
"(21) În raport cu nevoile operative ale structurilor Ministerului Afacerilor Interne, pentru ocuparea funcţiilor de execuţie vacante pot fi reîncadrate ca poliţişti persoane cărora le-au încetat raporturile de serviciu în condiţiile art. 69 alin. (1) lit. b), d)-f) şi j), care au studii corespunzătoare cerinţelor postului şi îndeplinesc condiţiile legale, potrivit categoriei din care au făcut parte.
2.La articolul 9, alineatul (5) se modifică şi va avea următorul cuprins:
"(5) Ocuparea funcţiilor de poliţist în condiţiile alin. (21), (22) şi (3) se realizează prin concurs sau examen, după caz."
3.La articolul 10 alineatul (1), partea introductivă se modifică şi va avea următorul cuprins:
(1) La concursul de admitere în instituţiile de învăţământ ale Ministerului Afacerilor Interne şi la ocuparea funcţiilor de poliţist în condiţiile art. 9 alin. (21), (22) şi (3) are acces orice persoană, indiferent de rasă, naţionalitate, sex, religie, avere sau origine socială, care îndeplineşte, pe lângă condiţiile generale legale prevăzute pentru funcţionarii publici, şi următoarele condiţii speciale:"
4.La articolul 10, alineatele (3) şi (5) se modifică şi vor avea următorul cuprins:
"(3) Candidaţii care au promovat concursul de admitere în instituţiile de învăţământ ale Ministerului Afacerilor Interne, precum şi persoanele care urmează să ocupe funcţiile de poliţist în condiţiile art. 9 alin. (21), (22) şi (3) nu trebuie să aibă calitatea de membru al vreunui partid politic sau organizaţii cu caracter politic.
5.La articolul 21, după alineatul (3) se introduc două noi alineate, alineatele (31) şi (32), cu următorul cuprins:
"(31) Poliţiştilor prevăzuţi la art. 9 alin. (21) li se acordă gradele profesionale în funcţie de pregătirea lor şi de vechimea în specialitatea corespunzătoare studiilor absolvite, raportate la cerinţele postului, dar nu inferioare gradelor profesionale echivalente gradelor militare deţinute în rezervă.
6.La articolul 21, după alineatul (7) se introduce un nou alineat, alineatul (71), cu următorul cuprins:
"(71) Poliţiştilor prevăzuţi la art. 9 alin. (21) şi (22) nu le pot fi modificate raporturile de serviciu prin delegare, detaşare, mutare şi transfer timp de cel puţin trei ani de la numirea în prima funcţie, cu excepţia situaţiei în care intervine reorganizarea unităţii."
7.La articolul 23, alineatul (1) se modifică şi va avea următorul cuprins:
Legea nr. 360/2002 privind Statutul poliţistului, publicată în Monitorul Oficial al României, Partea I, nr. 440 din 24 iunie 2002, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica, după aprobarea acesteia prin lege, în Monitorul Oficial al României, dându-se textelor o nouă numerotare.
Publicat în Monitorul Oficial cu numărul 144 din data de 25 februarie 2016